
Svarbi data. 


Gruodžio mėn. 23 d. suėjo lygiai 25 
metai, kai Vilniuje išėjo pirmojo lietuvi- 
ško dienraščio „VILNIAUS ŽINIŲ“ pirmasis 
numeris. Tai buvo svarbi ir džiaugsminga 
valanda tų laikų lietuviams patriotams, 
o šių laikų lietuviams svarbios sukaktu- 
vės, pro kurias tylomis praeiti negalima. 

Vilniuje būtų ar tik ne patogiausia 
Naujus Metus susitinkant tuos laikus prisi- 
minti ir paprastiems toastams įjungti anų 
laikų idejų turinį. 


ASS MO = T 


SVEIKI SULAUKĘ NAUJŲ METŲ! 


„Vilniaus Žodžio“ redakcija, linkėdama savo 
skaitytojams ir visai mūsų krašto ligtuvių visuome- 
nei 1930 metais daugiau gyvenimo džiaugsmo ir 
laimės, randa reikalinga priminti, kad tai visa ne 
savaimi įvyks: nauji metai jokios mums laimės ne- 
neatneš,” jeigu mes patys nepasirūpinsime būti 
geresni, doresni, darbštesni. Tiesa, mes gyve- 
name sunkiose politinėse sąlygose; tuo tarpu tų są- 
lygų pakeisti negalime; ne vien tik nuo mūsų jos ir 
pareina; bet norėdami pagerinti mūsų gyvenimą, tu- 
rime pasitikėti savo jėgomis, būti darbštūs, visi su- 
tartinai dirbti tautini darbą, gerbti vieni kitų pažiū- 
ras, visur pirmoj vietoj statydami mūsų tautybės ir 
ekonominius darbo žmonių reikalus, palikdami pa- 
saulėžiūros klausimus kiekvieno asmeniškai nuo- 
žiūrai, ypač kad pereitų metų gyvenimo praktika 
mums aiškiai parodė, kad tikybos klausimai stato- 
mi pirmoj vietoj labai pakenkė mūsų vienybei. Dva- 
siniai žmonių įsitikinimai negali būti painiojami su 
viešo gyvenimo reikalais; jie žinoma gerbtini ir delto 
žemiškiems tikslams siekti nepridera jais nauduotis. 
Labai sveiką nuomonę tuo klausimu pareiškė savo 
korespondencijoj vienas mūsų sodietis; jis rašė: 
„Draugai ir draugės! Mums tikėjimo niekas neišplėš 
iš krūtinės, nes mes esame gimę katalikais. O antra, 
katalikų pilnas pasaulis, niekas negalės jų perga- 


lėti, o lietuvių gi maža. Taigi mums visiems turi 
labiau rūpėti lietuvybė ir ją palaikyti turime ypač 
mes, jaunimas“. 

Mes, Rytų lietuviai, dar labai esame atsilikę už- 
pakalyje nuo kitų kultūringų tautų ir nuo savo bro? 
lių N. Lietuvoj. N. Lietuvos lietuviai yra už mus 
daug laimingesni: jie turi savo lietuvišką valdžią, 
kuri pristeigė jiems įvairių mokyklų, rūpinasi sodiečių 
ūkio reikalais, steigia įvairių parodų, kursų, pa- 
skaitų, pasikalbėjimų apie tai, kaip geriau reikia 
ūkininkauti, kaip ūkininkai ūkininkauja kitose šaly- 
se, kur žmonės yra labiau apsišvietę. Per 11 metų 
nepriklausomo -gyvenimo Lietuvoj jau labai daug: 
padaryta pagerinimų žemės ūkio srity; ūkininkai 
gyvena daug gražiau ir geriau, negu prieš karą, ne 
daug tik dar pagerėjo bežemių ir mažažemių darbo 
žmonių būtis, »et esant dabar visur lietuviškoms 
mokykloms, pakils apšvieta, susipras visi darbo žmo- 
nės, išmoks ginti savo- reikalus ir .gerinti savo eko- 
nominę būtį. 

Mūsų krašte valdžia yra lenkiška; jai žinoma. 
labiau rūpi lenkai ir sulenkėję lietuviai, todel mes 
čionai turime daugiau patys savimi rūpintis. Svar- 
biausias mūsų reikalas kaip buvo taip ir tebėra švie- 
timas, mokyklos. 1927 metais mokyklų jau turėjome 
gana daug, bet tų metų pabaigoj valdžia del politi- 
nių sumetimų daug mūsų mokyklų uždarė. Vilniaus 
pasauliniai inteligentai, numatydami, kad toms pa- 
čioms draugijoms nebebus leista tų mokyklų atidaryti, 
įsisteigė „Kultūros“ draugiją ir pirmoj eilėje rūpinosi 
atidaryti mokytojų seminariją. Leidimas buvo gau- 
tas, bet seminarijos atidaryti nepavyko: maža te- 
gaudama iš visuomenės aukų, negalėjo ta draugija 
ir, liaudies mokyklų steigti: atidarė tik vieną Vilniuje, 
dabar gi atidaro ir antrą sodžiuje (Pašaminy). Kodel 
taip įvyko, apie tai buvo jau daug spaudoj rašyta; 
vieni tą klausimą nušviečia vienaip, kiti kitaip; vil- 
niečių tarpe kilo del to klausimo vaidų. Sodiečiams 
lig šiolei dar tie vaidai ne ' visai suprantami, jie no- 
rėtų susitarimo, vienybės. Laik: Komitetas viešai pa- 
siaiškino, kad jis „Kultūros“ draugijai aukų iš nie- 
kur negavęs, „kultūrininkai“ gi nurodo, kad Laik. 

Komitetas „Kultūros“ draugiją ne tik materiališkai, bet 
ir morališkai boikotuojąs, dėl tos priežasties pažangieji 
pasauliniai inteligentai turėję iš Laik. Komiteto išeiti. 
Laik. Komitetas ne tik čia Vilniuj savo proteguoja- 
moj spaudoj, bet ir Amerikos lietuvių spaudoj pats 
tiesoginai ir per savo agentus įvairiais būdais juo- 
dino- „kultūrininkus“, skelbdamas juos blogais lietu- 
viais, lenkų agentais, ir t. t. Vilniaus Kalendoriuje 
„Kultūros“ draugija ir pažangiųjų laikraščiai visai net 
ir neminimi, lyg ta draugija ir tie laikraščiai būtų 
nelietuviški. Taigi Laik Komitetas, daręs visur daug 
kliūčių „Kultūros“ draugijai gauti aukų iš visuome- 
nės, negali šitaip aiškintis. Visa priežastis glūdi tame, 
kad mūsų kunigai, nuo kurių dabartinis Laik. Komi- 
tetas priklauso, nenori net ir dalies švietimo reikalų 
užleisti pasauliniams inteligentams, nors patys ge- 
rai žino, kad tie inteligentai yra ne tik meblogesni 
už juos patriotai, bet būdami nepriklausomi nuo dva- 
siškos lenkų ` vyresnybės asmenys, dar geriau 
gali švietimo reikalus tvarkyti. Tikybai del tos prie- 
žasties jokio pavojaus nėra, nes pasauliniai inteli- 
gentai jokių prieštikybinių ar betikybinių mokyklų 
nemano steigti; to neleidžia juk ir Lenkijos įstatymai. 

Tikimės, kad 1930 metais „Kultūros“draugi jos 
boikotas bus likviduotas, ta draugija daugiau gaus 
aukų iš visuomenės ir pradės plačiau plėsti švieti- 
mo darbą, visai nekliudydama kitoms draugijoms 
to darbo dirbti. Kuo daugiau darbininkų, tuo geriau, 
dirva juk plati. „Kultūros“ draugijai įgijus lygių tei- 
sių, pasibaigs be abejo ir vaidai Vilniaus lietuvių tar- 
pe, pasiliks tik idejinis lenktyniavimas. 

Tikimės, kad 1930 metais pagerės ir mūsų 
spauda, nebebus spaudoj neteisingų žinių, nukreiptų 
prieš kitaip manančius mūsų krašto lietuvius, visi 
spaudos dalyviai rūpinsis tik švietimo ir doros plėti- 
mu. Pagerėjus mūsų spaudai, padaugės ir laikraščių 
skaitytojų skaičius. Švietimo draugijos be abejo rū- 
pinsis įsteigti daugiau knygynų, skyrių gi „steigimu 
be abejo rūpinsis patys sodiečiai, reikalui esant pra- 
šydami centro valdybų atsiųsti patarėjų. 


Labai svarbus reikalas yra padėti sodiečiams 
kelti žemės ūkį, kad geriau dirbtų savo žemę, kad 
geresnius javus sėtų, geresnius galvijus augintų; 
tais reikalais rūpinasi mūsų ūkininkų draugija; ji be 
abejo 1930 metais savo veikimą rūpinsis plačiau iš- 
plėsti. Apie tai rūpinsimės ir mes savo laikraštyje 
daugiau parašyti. 


Šviesdamies ir gerindami savo ūkį, neprivalo- 
me pamiršti ir sveikatos reikalų, nes tiktai sveiki 
žmonės gali būti laimingi. Sveikatai ir dorai dau- 
giausiai kenkia degtinė ir apskritai alkoholiniai gera- 
lai; jų vartojimą turėtumėm visai panaikinti. Gyve- 
namus butus ir pirkias turime laikyti švariai, daž- 
nai vėdinti, baltinti. Apie sveikatos reikalus bus mū- 
sų laikraštyje plačiau parašyta. 


Taigi, jei visi šitie minėti reikalai bus geriau 
tvarkomi, jeigu panaikintos bus mūsų vaidų prieža- 
stys, jeigu būsime doresni, geresni, šviesesni, dar- 
bštesni, tai be abejo 1930 metai bus mums daug lai- 
mingesni, nekaip praėjusieji 1929 metai. 


Lietuvių, gudų ir ukrainiečių kon- 
ferencija. 


1929 m. lapkričio m. 26 ir 27 d. Varšuvoje, 
kaip pranešė „Vilniaus Rytojus" ir kiti laikraščiai, 
gudų atstovo Jeremičiaus iniciatyva įvykęs gudu, 
ukrainų ir lietuvių delegatų susivažiavimas. Pasitari- 
me dalyvavę 24 ukrainai, 5 gudai ir tik 1 lietuvis 
(Laik. Komiteto pirmininkas). Tas 1 lietuvis pareiškęs, 
kad Laikinasis Vilniaus Lietuvių Komitetas. atstovau- 
jąs visas lietuvių tautines sroves. ko, kaip žinoma, 
dabar nėra. Susirinkimas priėmęs rezoliuciją, kurioj 
po pažymėjimo, kurios politinės grupės. dalyvauja 
konferencijoj, šitaip pasakyta: „vispusiškai aptarus 
minėtų tautų padėtį Lenkų valstybės ribose, konfe- 
rencija pripažino: 

Dabartiniu, momentu, o tarp kitko ryšy su su- 
manymu keisti Lenkijos konstituciją, reiškiasi pasi- 
ryžimas galutinai apkarpyti tų tautų teises. Konfe- 
rencija nutarė užmegsti glaudų bendradarbiavimą 
kovoje už savo tautų teises; ir įkurti nuolatinį „Su- 
sižinojimo Komitetą“. 

| komitetą patekę 4 ukrainai, 3 gudai ir viena 
vieta palikta lietuviui. 

Sužinojęs apie tą konferenciją, labai nudžiugo 
vienas „Lietuvos Aido“ publicistas, lyg jis tik dabar 
būtų sužinojęs apie minėtų tautų politinių grupių 
delegatų konferencijas Lenkijoj. Tokių konferencijų 
prieš dvejus trejus metus būdavo labai daug; skirtumas 
tik tas, kad jos *būdavo didesnės, jose dalyvaudavo 
vokiečių ir žydų atstovai; ėjo net tų grupių orga- 
nas „Natio". Varšuvoj įvykdavo vien tik lietuvių, 
gudų ir ukrainų pasitarimai“; tiesa, ukrainus atsto- 
vaudavo dažniausiai vien tik „Undo“ politinė grupė, 
bet kitų ukrainų grupės tuomet. mažiau ir reikšmės 
teturėdavo. Dabartinis Laik. Komiteto pirmininkas 
ir kaikurie kiti mūsų politikai griežtai būdavo priešingi 
tam bendradarbiavimui, kaip Varšuvoj, taip ir Gene- 
voj, bet rinkimuose į seimą savo kandidatūras statė. 

Prieš 2, 3 metus tas bendradarbiavimas be 
abejo teigiamų vaisių davė; ar duos mums kokių 
nors teigiamų vaisių pastaroji konferencija, tenka 
labai abejoti. Vos tik vieną lietuvį sutikusi konfe- 
rencija priimti į Susižinojimo Komitetą, ir tas vienas 
lietuvis galės atstovauti tiktai mūsų krikdemus, o 
ne visus Rytų lietuvius. Vienam tiek lietuvių atsto- 
vauti persunki juk ir našta būtų. D. A. 


Mokytojų suvažiavimui besiartinant. 


Š. m. gruodžio 31 d. šaukiamas Mokytojų Są- 
jungos narių suvažiavimas. Bus jis iš eilės, berods, 
septintas. Septintą kartą mūsų krašto švietimo dar- 
bininkai susirinks iš sodžių Vilniuje aptarti savo rei- 
kalus, pasikalbėti, pasidalyti įspūdžiais, mintimis. 

Nelengvas yra mūsu mokytojų gyvenimas. Sun- 
kios tvirtinimo ir kvalifikacijų įgijimo sąlygos, val- 

džios mokyklų konkurencija ir daug. kitų dalykų 
slėgte slegia gyvenantį sodžiuje mokytoją. 

Vienam sunku, visiems kartu, bendromis jėgo- 
mis lengviau, regis, būtų atsispirti. Taip galvodami, 
mokytojai susitvėrė savo Sąjungą. Jie susibūrė, ne 
vien ginti savo teisėms prieš skriaudikus, bet 
nemažiau tuo tikslu — kartu lavintis ir stiprėti 
savo profesijoj, sekti pedagoginį ir šiaip gyvenimo 
judėjimą, gilinti savo žinias, tapti tikrais šio krašto 
lietuvių liaudies mokytojais. 

Atsimenu, buvo tai 1925 metų pabaigoj. Jauni, 
energingi, užsidegę mokytojai karštai buvo pasiėmę 
tverti savo Sąjungą. Atrodė, lyg jai atsiradus, mo- 
kytojai galės lengviau atsidusti. 

Deja! — Svajotojai apsivylė... Atsirado nenuma- 
toma jėga ir didelė jėga, kuri savo letena prispau- 
dė visas mokytojų svajones, visas pastangas. Tada 
tat mokytojai suprato, kad nėra laisvi, negali tarti 
viešai savo žodžio, negali rodyti savo iniciatyvos. 
Tada jie pasijuto lyg tie jaučiai, kuriuos įkinkęs šei- 
mininkas liepė traukti arklą. Paklusnus jautis yra 
glostomas, užsispyręs—mušamas botagu. 

Mūsų mokytojų „darbdaviai“ (nors jie ir ne iš 
savo, bet visos visuomenės kišenės, moka), pasiro- 
do, nėkiek nesiskiria nuo tikrų darbdavių, neapken- 
čiančių jokių savo pavaldinių susibūrimų. 

Taigi, ir mūsų „Rytas“ tuoj, Mokytojų Sąjungai 
atsirodus, ėmė ieškoti joje savo „priešų“. Tuoj, ži- 
noma, jų rado tų mokytojų tarpe, kurie buvo aktin- 
gi Sąjungos, nariai. Užuot paskatinus mokytojus 
susidomėti savo profesijos reikalais, daugiau skai- 
tyti, lavintis, vesti pavyzdinės pamokas, ruošti 
pedagogines konferencijas ir tt, „Ryto“ veikėjai sa- 
vo posėdy nesigėdino spręsti klausimą: kaip nubau- 
sti mokytoja, išdrisusi organizuoti pedagoginę sek- 
ciją ir savo vedamoje mokykloje vesti pavyzdines 
pamokas bei konferenciją švenčių metu. Šitaip „va- 
ro“ švietimo darbą mūsų vadinamieji „vadai“ 
tuo metu, kai lenkų mokytojai yra paleidžiami inspek- 
toriaus kas mėnesį nuo vienos dienos pamokų pa- 
našioms konferencijoms rengti. Aišku, kad mūsų 
ponams baisu nusiristi nuo švietimo piedestalo, kurs 
laikosi ant „žaliųjų“ bei prasčiokų mokytojų pečių. 
O nagi, mokytojai susipurtins — kas tuomet? —Ge- 
riau, jų manymu, iš anksto nusikratyti visų tų, ku- 
rie pirmieji rengiasi purtintis. Sumanyta — padaryta. 


O kas toliau? — Nagi visiems mokytojams užčiaupti 
burną „popierėliais“. Sok taip, kaip „Ryto“ vadai 
griežia, kitaip... Jei esi kuo nors nepatenkintas, tai 
per Mokyt. Sąjungą nesikreipk, nes vistiek liksi 
neišklausytas. (Taip buvo pareiškęs mokytojams 
per visuotinį suvažiavimą „Ryto“ pirmininkas). 

Praeitą suvažiavimą mokytojai buvo nutarę pa- 
daryti vasarą ekskursiją į N. Lietuvą. Sąjungos val- 
dyba, kiek teko girdėti, padarė tam tikrus žingsnius 
Laikin. Komitete, išgauti leidimui. Atsakymo jo- 
kio, žinoma, ir po šiai dienai nesulaukė, o gandai 
eina, kad L. K-to pirmininkas rado tokią eskursiją 
nereikalingą. Ar jam tai svarbu? Ar galima moky- 
tojui leisti pamatyti darbą kitur? Tegu tenkinasi 
tuom, ką čia gauna. Apsaugok Dieve, dar. ko gero, 
užsikrės kokiomis „gangrenomis“... 

Sių metų ateinančiam suvažiavimui buvo ma- 
nyta Sąjungos vardu padaryti pavyzdinių pamokų. 
Tačiau reiks atsisakyti ir nuo to, nes „Ryto“ pirmi- 
ninkas pašykštėjo mokytojams Vilniaus pradedamo- 
sios mokyklos porai valandų... 

Ir po viso to, kas augščiau suminėta, „Viln. 
Rytojaus“ Nr. 63 iššoksta, kaip pilypas iš kanapių, 
„Mokytojo balsas“. 

Kažin, to straipsnio autorius savo „garsius“ sa- 
kinius rašė sąžinės balso vedamas, ar kelių dešim- 
tų mėnesinio priedo dėliai? Į "Tamstos klausimą, 
gerbiamas Ginteisi, „Ar Mokytojų Sąjungos Valdy- 
ba rūpinasi mūsų likimu?“ — galima atsakyti irgi 
klausimais. „Ar Tamsta su savo sėbrais rūpinies 
Mokyt. S-gos likimu?“ Ar mėginai bent kartą duoti 
ko nors jos nariams? — Ar kreipeisi į valdybą, kad 
ir kvalifikacijų įgijimo klausimu? Ar pra-:ešei val- 
dybai, kada buvai netvirtintas? Ar užpildei ir atsiun- 
tei nario lapą bei švietimo anketą, iš kurios valdy- 
ba sužinotų Tamstos mokyklos būtį? Ar pranešei 
bent savo adresą? —Aišku, kad ne, nes kitaip nebū- 
tumei ir šūkavęs „Viln. Ryt." 

Keistus laikus gyvename. Tuo metu, kaip visur 
ir visi kultūringi žmonės toleruoja pažiūrų skirtumą 
—mes, Vilniaus krašto lietuviai, ieškome čia kaž- 
kokios, nesveiko proto išgalvotos „vienybės“. Pažiū- 
rose vienybės negali būti. o tik įvairių žmonių tai- 
kingas sugyvenimas, tarpusavė tolerancija. Kalbant 
apie mokytojus, tenka tai ypatingai pabrėžti. Jau 
kas kas, o mokytojas kiekvienas privalo turėti sa- 


Tamsi, gūdi naktis. 
II, 


Rytų tamsybės rūmuose dabar visai ramu: 
Bieškantis rūpestingai užkamšė visus plyšelius. 
— Na, dabar jau, rodos, nė vienas šviesos 


spindulėlis nebeilįs. Ilgai saugojau... Pailsau, nuvar- 
gau. Norėtųs pasilsėti. 

Ramu, tamsu visur. Bet Bieškančio krūtinę kaž- 
koks jautrus nerimas gniaužo ir baimė drasko. Ne- 
regimi šešėliai, lyg šmėklos, visur slankioja. Jie 
glūdi čia pat, aplinkoj; juos jauti, bet nematai. Tam- 
sos ritmas taisyklingai vienodu tempu be paliovos 
virpa. Gūdi tamsybė, kaip šaltis, skverbiasi gilyn, 
siekia pačias kūno padugnes, terpiasi į smagenas, 
įkyriai skaudžiai tampo nervus. Visa oda, rankų ir ko- 
jų pirštai, traukiasi, šiurpsta, įžta, nejučiomis ir ne- 
noromis unkstimas veržiasi: Kažin kur toli- pririštas 
šuo, nelaimę skalydamas, unksčia ir kenčia... Bieš- 


kantis taip pat, tik didesniu, negu šuo, skausmu su- 
skalija, abiem rankom už galvos nusitverdamas, pir- 
štų galus į plaukus įsiveldamas, — rodos, visas sma- 
genas nagais iškabins. ʻO tamsa ritmingai ivinksi 
smilkiniuose ir skaudžiu aidu dunda smagenose, tar- 
tum kas kūju pakaušin muštų — din, din, din... Akys 
merkiasi. Blakstienos limpa... Kojos gniūžta, Bieš- 
kantis sukniumba vidury aslos. 

Ir štai Bieškančio akyse, lyg baidyklė, stoja iš- 
džiūvęs, nežmoniškai išblyškęs Vinco veidas, to pa- 
ties, kuris Bieškantį nuo duobkasio amato nubaidė. 

— Ir vėl čia tas nenuorama varpininkas!-—-nori 
sušukti Bieškantis, bet liežuvis minties nebeklauso— 
nebekliba Nori įsignybti ar įsikąsti kur sau, bet nė 
vienas kūno narys nebejuda. 

O tuo tarpu, kartu su Vinco veidu, visas pun- 
dulys šviesos įsiveržia vidun. Nušviestuose rūmuose 
Bieškantis mato, kaip vienam kampe visų ujamas 
plečkaitininkas lietuvišką maldaknygę spaudai taiso, 


„4 VILNIAUS ŽODIS Ne 3 


vo, nė nuo ko nepriklausomą pasaulėžiūrą. Profe- 
sijos reikaluose mokytojai visi pasilieka mokytojais, 
bet už mokyklos sienų —kiekvienas manosi saviškai. 
Ponas Ginteisis, matyt, ekstazo pagautas, apie tai vi- 
sai užmiršo. Jo nuomone, mokytojas gali steigti tik 
šv. Kazimiero skyrius, kitų, kaip pav. „Kultūros“, — 
negalima. Kodel? Tas kenkia jo darbui Mokyt. Są- 
jungoje? Bet gi nei šv. Kazim., nei „Kult.“ draugija 
nieko bendro su Mokyt. Sąjungą. neturi, o jei mo- 
kytojas, laisvu nuo mokyklos darbo laiku, pasirenka 
sau vieną ar kitą draugiją — tai jau jo asmens, jo 
simpatijos dalykas. | Mokyt. S-gos darbo ribas įeina 
profesinis mokytojų susipratimas, o jei kas, anot 
p. Ginteisio yra užsikrėtęs „partijų gangrena, tai 
tam tenka tik palinkėti nenueiti labai toli, sąžinin- 
giau dirbti tiesiogini savo darbą, šviesti liaudį, bet 
neužsiimti savo idejinių priešų šmeižtais ir demago- 
ginėmis akcijomis, kad neatsitiktų taip, kaip kad 
atsitiko Gėliūnuose (kur anot p. G. šv. Kazimiero 
skyrius puikiausiai veikiąs). 

Taip, gerbiamieji, artinasi Nauji Metai. Metas 
sutvarkyti Mokyt. Sąjungos centras... Bet... netik 
Sąjungos centrą, kur veikia sulig įstatų kasmet 
renkami asmens, turime- tvarkyti“ — rašo vienas 
liaudies mokytojų savo laiške: — „bet metas imtis 
pertvarkyti ir Laikinas Komitetas, kur atstovauja 
mūsų visuomenę asmens, nekieno nerinkti, neturį 
pasitikėjimo ir jokios moralės teisės ją atstovauti“. 

Štai kur didžiausias skaudulys, kuris reikia visų 
pirmiausiai . išpiauti iš mūsų visuomenės kūno, ir 
neduoti gangrenai išplisti. 

Liaudies mokytojų yra nemaža. Jiems, kaipo 
skaitlingesniems švietimo darbininkams, priklauso 
teisė mūsų gyvenimas tvarkyti. 

Tik daugiau savarankumo, daugiau drąsos, ma- 
žiau pasyvumo ir pesimizmo bei vergiškumo—ir dar- 
bas bus atliktas. 

Reikia tikėtis, 
į mūsų apsiniaukusį 
džiaugsmo ir laimės! 


kad Nauji 1930 Metai įneš 
gyvenimą daugiau šviesos, 
S~ sa. 


Redakcijos prierašas: Kadangi tuo klausimu 
esame gavę daug straipsnių, o mūsų laikraštyj vie- 
tos yra maža, kad galėtume juos visus spausdinti, 
duodame vietos pirmam atsiliepusiųjų. 


Kurčiosios provincijos žodis. 

s Pasirodžius pirmiesiems dviems numeriams „V. 
Žodžio“ kilo noras pasidalyti su plačiąja visuomene 
tuo džiaugsmu, -kurį jautėm skaitydami laisvą, ne- 
varžomą žodį. 

Juk paskutiniais metais Vilniaus krašte, vieš- 
patauja taip slegianti, tiesiog nepakenčiama atmosfe- 
ra. Laisvesnės minties žmogus neturėjo kur prabilti, 
neturėjo netgi progos apsiginti nuo neteisingų puo- 
limų neva „Kristaus pėdomis einančios“ visuomenės 
dalies. Tiesa, kartas nuo karto pasirodydavo „Vil- 
niaus Šviesa", bet reikia pripažinti, kad taip retai 
einąs laikraštis negalėjo patenkinti dienos reikalų. 
Mesta „V. Zod.” mintis, apie tautinės vienybės pa- 
žangiąją organizaciją, kuri vienytų įvairių nusistaty- 
mų žmones, yra mums labai artima. Tikėdamiesi, 


kad „V. Žodžio“ leidėjai, kalbėdami apie tą organiza- 


ciją, neturi mažiausio noro griauti esamų Vilniaus 
krašte organizacijų, o tik kurti naują, kuri vienytų, 
burtų visas jėgas, —iš širdies sveikiname tos minties 
iniciatorius ir linkime pasekmingo darbo. 

. Laisvieji aroi. 


Kelias į ateiti. 


Kristaus mokslas, meilė, teisybė ir gražios idė- 
jos pasaulio galiūnų didikų buvo kojomis sutryptos, 
supurvintos ir suvartotos mažiems žmonėms nau- 
doti ir savo materialiniams lobiams krauti. Daugelis, 
Kristaus meile prisidengę, traukia sielas į savo kil- 
pas, įvilioja į savo pražūtingus tinklus ir, jas paver- 
gę, suvartoja savo žemiems tikslams. Nelaimė žmo- 
nijai, jei ji nepajėgs išsipainioti iš tų dvasinių tin- 
klų, jei neįstengs sutraukyti tų kietų sielos grandi- 
nių, kuriomis suvaržyta vargsta ir kenčia didžias 
kančias... 

Žmonių sielos ilgisi gyvenimo urve uždarytos... 
minta nuodingu penu... braidžioja savo nelaimingo 
likimo purvuose... apdulkėjusios kenčia liūdnų  liū- 
dniausią nuobodulį. 

Nelaimingosios ilgisi dangaus skaistybės, tro- 
kšta laisvės, šviesos, grožybės, meilės ir prakilnybės; 
bet jų akys, miglomis aptrauktos, pro rūką, pro dul- 
kių debesis nieko negali matyti nei suprasti. 


ruošia; tik brauko, tik brauko, kaip koksai dvasiškas 
cenzorius; net pats Paišutis ėmė dejuoti: 

— Ai ai ai! man visą gešeftą sudarkysi, ne- 
braukyk taip smarkiai! 

Kitam kampe davatkų būrys, 
vadžiodamos, nobažnai meldžiasi: antifona, iks iks 
iks, dvi lazdelės dvi kruopelės. ir tėtė... Pasienyje 
prityręs Dvasiūnas viena ranka žegnoja, velnius iš 
moteriškės varydamas, o antrąją kiša jai užantin, bam- 
bėdamas: Rožaniec, rožaniec? Moteriškė rausta nuo 
krintančios jai veidan šviesos, griebiasi už krūtinės... 
Taip taip, pane... muškis į krūtinę! Va čia, va! 

Pačiu rūmų viduriu Bieškantis mato du savo 
draugu, Radoką ir Biskvitą, puikiose žibančiose ka- 
rietose važiuojančius. Dabar juodu gabena kūdikius 
Belzebubskiui: Radokas — dviem karietom, o Bi- 
skvitas — viena. Kad gabenami vaikai neverktų, 
samdytos raganos kiekvienam jų duoda po riekelę 
grietinėje padažyto ragaišio, Čia, prie progos, pamo- 


knygose pirštu 


ko, kaip vaikai turi atsakinėti  Belzebubskio klausi- 
nėjami. 

Belzebubskis sėdi soste po brageliu laumių ir 
raganų apsuptas. Atvažiuoja. Biskvitas, pirmutinis 
pribėgęs, žemai nusilenkia, keliaklupstas prišliaužia 
ir pabučiuoja Belzebubskiui rankon, pranėšdamas: 

— Sitai mes sąžiningai į tavo, mūsų viešpatie, 
ronkas mūsų kūdikius atvedėm. 

O Radokas, taip pat prišliaužęs, ranką bučiuo- 
damas priduria: ; 

— Daug nuostolių turėjome, mūsų karietos 
buvo nuklydusios toli, svetiman miestan; paskui iš 
nerimasties vežėjai pragėrė tas mūsų karietas. Dar 
štai Biskvitas, vargais negalais, savąją atsigriebė, 
o manosios tarp ir dingo be žinios... turėjau naujas 
pirktis. Daug nuostolių... 

— Žinau, žinau, — pratarė Belzebubskis, per- 
traukęs kalbėjusį, — judu dabar norit išsirinkti po 
gražią juostelę... Taip taip... Už vaikus dėku, bet 

Sielos, kurioms jau pasisekė varžančius pan- 
čius sutraukyti, iš kančių kalėjimo išsivaduoti ir pa- 
kilti viršum miglų, tamsybių, besidžiaugdamos laisve 
ir dangaus skaistybe. nepamirškite vaduoti savo 
draugių, tamsoj uždarytų, didžias kančias kenčiančių. 

Auklėkite dvasinę kultūrą! Padėkite vargstan- 
čioms jūsų draugėms išeiti iš tamsos lizdų, numesti 
varžančius pančius ir pakilti iš svaiginamo garo 
į blaivą skaistybę. 


Mokykime visus žmonės įsigyti dvasinių turtų, ' 


kurie laimės duoda nepalyginamai daugiau už me- 
džiaginius lobius. Žmogus, tikrą laimę suprantąs, 
savo. sielos skaistybės prakilnios - meilės ir grynos 
sąžinės nei už aukso kalnus nemainytų. Ką reiškia 
žemės lobiai, prieš švelnius meilės jausmus, sielos 
kilnybę, garbę ir dorybę? Medžiaga ir paviršutinis 
papuošalas be sielos — tuščias muilo burbulas, kuris 
supliūkšta, ir iš jo nieko daugiau nebelieka. 
Veskime vargstančias ir skausmu vaitojančias 
sielas į saulėtą, spinduliuotą šviesybę — į tikrąją 
meilę. Naikinkime netikusius įpročius, kovokime 
prieš pragaro jėgas, traukime visuomenę iš alkoho- 
lizmo klampynių, iš nikotino smilkalo ir visų gyveni- 
mo purvų, kuriose vargsta ir liūdi nelaimingosios. 
Rodykime liaudžiai, kur yra jos išganymas. Pa- 


dėkime jai rasti Dievą — Pasaulio Būtybę, Dievą — ` 


Meilę, Dievą — Grožybę. Aiškinkime visuomenei, 
kad ne paviršutinėse tikybų apeigose, ne lūpų mal- 
dose—išganymas, bet žmonijos meilėj ir sielos skai- 
drybėj. 

Teesie mūsų uždavinys—žmonijos kultūra kelti, 
pagrindan 'tik meilė dėti. Teesie meilė paskatina- 
mas akstinas žmonių vargams palengvinti, dvasinei 
kultūrai kelti. i 

Meilė suves žmones į draugijas į kuopas; su- 
telks visus į bendrą, kolektivinį darbą, ir susivieniję 
žmonės supras bendrai atliekamo darbo našumą ir 
naudingumą. . 

Meilės apimti žmonės, kaip visi lygūs Dievo 
sūnūs, lygūs gamtos vaikai, lygūs piliečiai, nepakęs 
jokių diktatūrų ir visi pripažins kiekvienam žmogui 
lygias teises gyventi, lygų balsą turėti, lygiai naudo- 
tis gamtos dovanomis, ir visi sąžiningai, kiek galė- 
dami, prisidės darbu prie pasaulinės produkcijos pa- 
gaminimo ir augštesnės kultūros kėlimo. 

JE 


juostų šiuosyk dar negausite: daug yra pašauktųjų, 
bet maža išrinktųjų. 

— Kap žmogus storojas, vo kitap stojas, — 
pratarė Biskvitas ir nusišluostė beriedančią per veidą 
stambią ašarą. ' 

— Gaila grietinės, kurios tiems bambliams tiek 
daug supenėjom, — susirūpinęs pratarė Radokas. 

— "Kas jūs tokie? — klausia Belzebubskis be- 
sikreipdamas į vaikus. 

— Mes velnyčiai mažulyčiai. Mūsų šūkis— pelė- 
dėlės, apuokyčiai...—už vienas kito kiauksi vaikai.-Cia 
pat raganos visiems įpjovė mažuosius pirštelius, ir 
liepė pasirašyti ištemptoj jaučio odoj. 

— Che, che, che...—visai belzebubiškai nusikva- 
tojo Belzebubskis. Del to juoko net visos rūmų sie- 
nos sudrebėjo, grindų lentos ėmė kilnotis, visos vi- 
nelės iš sienų išbyrėjo. 

“Ir Bieškantis sukišo pirštus burnon žiūrėti, ar 
jo dantys neišbyrėję. Pakėlė galvą. Visur tamsu, ty- 

Kaniūkai (Lydos apskr). Negalime mes 
pasigirti savo kaimo turtingumu. Tankiausiai tenka 
vaikščiot uždarbiauti 15 — 20 klm. Atlyginimas už 
dienos darbą yra visai menkas 2—3 auks. Šeimynos 
laikymas iš uždirbtų 3 auksinų visai yra menkas. 
Visas gerumas yra tas, kad bulvių nors užtektinai 
yra. O. apie duonos kąsni nė negali būti kalbos, nes 
juk reikia nuvežti miestan ir parduot javai ir tuo ap- 
sivaikyti nuo savęs mokesčius. Jaunimo taipogi 
yra. Bet dėliai nepakenčiamų sąlygų kai kurie ren- 
giasi emigruoti iš mūsų krašto. Karts nuo karto at- 
silanko vienas kitas prelegentas su paskaitomis, 
bet mažai tegali suįdominti, nes kasdieniniai reika- 
lai stovi pirmoj vietoj. Labai yra mums nesmagu 
girdėti iš kai kurių prelegentų lūpų apie kito kaimo 
bei apylinkės jaunimą, kurs pasakodamas jį pašie- 
pia, o netgi ir spaudoj parašo apie „tautišką susipra- 
timą“ to ar kito kaimo. Pasiteiravus tenka abejoti 
apie prelegento moralę, nes kur jį gerai pavalgydi- 
na, pavėžina į kitą kaimą, tas kaimas yra statomas 
pavyzdžiu kitiems ir yra „tautiškai šusipratęs“, ir 
tam panašių moralų prideda korespondencijoj, nors 
faktinai taip nėra. Švindra. 


Naujadvaris (Lydos apskr.). Mūsų kaime yra 
daugiausia mažažemiai ūkininkai. Nuo pernykščio 
nederliaus slogučio dar ne visai esame nusikratę.. 
Šiemet, kad ir buvo kiek gerėlesni metai, tačiau ne- 
beįstengiam jojo nugalėti, nors dėdam visas pa- 
stangas. Nederliaus pasekmės atsiliepia ne tik eko- 
nominėj, bet ir švietimo srity. Daug jau laiko pra- 
ėjo, kai mes pradėjom stengtis gauti lietuvišką pra- 
džios mokyklą, bet atsakymą gaunam vis neigiamą. 
Mūsų prašymai yra aplankę ne tik „Ryto“ draugiją, | 
bet ir valdžios įstaigas. Kad ir šiemėt—nei iš šio nei 
iš to esame gavę pabaudas mokėti už tai, kad mū- 
sų vaikučiai nelanko valdžios mokyklos. Ar mūsų 
kaltė, kad mūsų pastangos nuėjo veltui. Konstituci- 
ja rodos leidžia kurti savo mokyklas, tad gal per maža 
pastangų deda ta draugija, kuri turėtų mums padėti. 


Patyręs. 


ku, tik girdėti, kaip už durų Alkimkė pinigus skaito: 
čiar, čiar, čiar... Kilnojamas auksas barška. Tas čer- 
škėjimas ir Bieškančio ausi švelniai paglostė. Jis 
net buvo panūdęs eit žiūrėti, bet susilaikė. 

— Nė vieno šviesio spindulėlio!.. Sis tamsybės 
ritmas gal ir geras yra, bet mane jis jau įveikė! 
Nebepajėgiu daugiau tamsybės sargu būti, man jau 
per sunku. Del kiekvieno spindulėlio drebėk, žiūrėk, 
iš anksto nuspręsk, ar nebus jisai juodajai nakčiai 
kenksmingas. Tuščia jos, tokios tarnybos! Geriau 
eisiu į varpininkus, 0 sargybą užleisiu Radokui, kurs 
jau senai mano vieton veržiasi: mat jis mano, jog 
čia Dievas žin koks pelnas... Tegu pamėgina, tada 
bent įsitikins. Va, Alkimkė tai gerai pasipelno ir 
jokios atsakomybės neneša. Eisiu varpininkais. Nors 
mūsų varpai, kaip įdužęs puodas; čerška, vis delto 
pabandysiu. Gal viena kita bobelė, ir juos išgirdusi, 
kokį poterėlį sukalbės?... f 

Vilniaus Šmėkla. 

POLITIKOS APŽVALGA 


N. Lietuvos gyvenimas gana sparčiai eina į vi- 
daus santykių taikingumo vėžes. Tai vaizduoja, kad 
ir dalykas su socialdemokratų partijos vadais p.p Bie- 
linių ir Kairiu, kurie jau liovės būti policijos priežiū- 
roj ir nebereikalaujama iš jų, kad kasdien ten mel- 
duotųsi. Tačiau vyriausybės santykiai su krikščio- 
nimis demokratais pablogėjo. Šiomis dienomis įvy- 


kusioj Lietuvos vyskupų konferencijoj buvo išleistas“ 


net komunikatas, kuris viešai pasmerkia pusiau ofi- 
ciozinį laikraštį „Lietuvos Aidą“ ir nepataria jo ka- 
talikams skaityti; paskui daug triukšmo krikščionys 
demokratai kelia del dviejų suvalstybintų jų privati- 
nių gimnazijų ir kt. Priežastys, žinoma, glūdi giliau: 
nori patys įsigauti valdžion ir tur būt šį momentą 
laiko partijai atatinkamą ir todel kelia triukšmą. 
Lenkijoj valdžios krizis dar galutinai nepasibai- 
gė, bet galimas daiktas, kad greit baigsis, nes pre- 
zidentas pasikvietė buv. anuomet premjerą prof. Bar- 
teli sudaryti vyriausybės; šis su tuo pasiūlymu suti- 


ko. Paskutinis Seimo posėdis taip pat buvo paly-, 


ginti ramus, „tad gal krizis baigsis ir gana ramiai. 

Anglijoj tebeieškoma tikslesnių būdų nedarbui 
sumažint ir šiomis dienomis ėjo rimtos tarybos tarp cen- 
trinių darbininkų ir darbdavių - organizacijų atstovų. 
Norima susitarti tuo būdu, kad pirmoj eilėj darbo 
santykius, rinkų prekėms suradimą spręstų tais da- 
lykais labiausiai suinteresuoti, t. y. darbininkai ir 
darbdaviai. 

Prancūzų ie Vokiečių santykiuose, baigiant eva- 
kuoti Reino okupuotas sritis, vis aiškiau pasireiškia 
noras susiartinti ir šiomis dienomis Berlyne vieši 
Prancūzų parlamento ir ekonomistų delegacijos. 

Tautų Sąjunga ruošiasi Tarybos posėdžių, 
kurie įvyks sausio mėnesį, kur greičiausia senu įpra- 
timu bus daug kalbama apie taikingumą, nors dau- 
guma jos narių ir nenori nusiginkluoti. 


N. LIETUVA. 


Ekonominiai santykiai su Latvija. Tie 
santykiai pradeda gerėti, rimtai kalbama del muitų 
unijos sudarymo, kuri tas dvi giminingas valstybes 
labai suartintų. Latviai matyt palankiai į tą reikalą 
žiūri, nes jų seime bė jokių ginčių tapo šešiems mė- 
nesiams prailgintas minimalių muitų tarifo įstatymas. 

Ukininkų pinigai. Gal del gana lengvo ru- 
dens, o gal del kitų priežasčių gyvulių kainos prieš 
Kalėdas kiek pakilo; už gyvo jaučio svorio centnerį 
moka iki 75 litų, karvės—iki 60 litų, gera karvė pie- 
nui—iki 500 litų, geras darbo arklys—iki 600 litų; 
už gerų linų centnerį moka iki 100 litų. Kainos paly- 
ginti ne blogos, bet manoma, kad prasidėjus šal- 
čiams kiek pulsiančios. 

Klaipėdos reikalai. Neveizdint į laikraščių 
nusiskundimus, kad to krašto lietuvių visai.. kitoks 
būdas, kad padaryta daug klaidų, pradėjus tą kraštą 
valdyti, vis delto jaučiama, kad atsiranda daugiau 
jungiamų ryšių su Kaunu. Progos tam duoda nu- 
matomas nuo šių metų kareiviavimas Lietuvos ka- 
riuomenėj, iškilmių metu sakomos kalbos, kur vie- 
tos lietuviai jau pradeda daug skaitlingiau dalyvauti, 
o taip pat ir atsitikimai teismuos, kur teisiamieji 
jau drįsta reikalauti, kad teisėjai su jais kalbėtų 
lietuviškai. 


nepalankių atsiliepimų apie kunigiją. 


Vyskupų konferencija. Konferencija oficia- 
liškai dar nebaigta, bet jau išleistas jos komuni- 
katas, kur nusiskundžiama del universiteto teologi- 
jos fakulteto, del katalikiškų mokyklų, organizacijų 
padėties, o taip pat del kai kurių laikraščių 
Siuo reikalu 
pasisakė net šventojo sosto nunciatūra. 

Iš tikrųjų klerui nebūtų didelio reikalo peiktis 
savo būtimi: turi beveik universitete savo universi- 
tetą, daug vienuolynų, daug mokyklų ir organizacijų. 
Bet kas daug turi, daugiau nori, o priekabę, kada 
nori, taip pat suranda. Ta pastarąja buvo suvalstybi- 
nimas dviejų privatinių mokyklų, vaikų tėvams rei- 
kalaujant. 

Kaip šis nesusipratimas baigsis, sunku pasakyti, 
bet reikia tikėtis, kad tautinis lietuvių savisaugos in- 
stinktas neleis per daug karštoms galvoms pamiršti 
valstybinių reikalų. 

Sarūnas. Krėvė Mickevičius yra jau gana se- 
niai išleidęs dramatišką „Sarūno“ poemą, kur atvai- 
zduojama senovės lietuvių kovos del savo išsilaiky- 
mo. Dabar ta -poema naujai inscenizuota ir Lie- 
tuvos Valstybės Dramos teatre parodyta. Sprendžiant 
iš spaudos, net užsienio balsų, pastatymas buvęs 
labai gražus, ir tenka džiaugtis, kad lietuviai jau 
įstengia parodyti scenoj ir savus plataus užsimojimo 
veikalus. 


KRONIKA. 


Nauja „Kultūros“ draugijos mokykla. 
Švenčionių inspektoratas 1929 m. gruodžio mėn. 18 
d. patvirtino Kaltinėnų valsčiun Pašaminės sodčiun 
„Kultūros“ draugijos mokyklos mokytoju praeitą 
pavasarį gavus} mokytojų. seminarijos  matūrą 
p. Aleksandrą Karužą. 

Nors mokslo metų pusė jau ir praėjo, bet yra 
vilties, kad jaunas energingas mokytojas, susipratu- 
sių veiklių tautiečių vaikus mokydamas, sugebės iki 
galui mokslo metų daug naudingo darbo nudirbti. 
Pažymėtinas ir sveikintinas Pašaminės lietuvių aktin- 
gumas, kurie patys, niekieno neagituojami, supras- 
dami tik gyvą reikalą turėti savą mokyklą, daug pa- 
stangų padėję, pagaliau ją įsigijo. 

Vilniaus skurdas. Vilniaus gyventojai ap- 
krauti yra dideliais mokesčiais, bet mūsų Magistra- 
tas negali be deficito šeimininkauti. Deficitams pa- 
dengti nuolat prašo paskolų ir pašalpų iš Varšuvos. 
Pastaruoju laiku Magistratas, kaip pranešė „Kurjer 
Wilenski“, prašęs pinigų naujiems namams. statyti 
(per 10 metų Vilniuje pastatyta yra tik apie 10 
naujų namu), bet kredito negavęs, gal bent kiek 
gausiąs tik pradėtiems namams pabaigti. Pasak to 
laikraščio apie 50.000 (trečdalis) Vilniaus gyventojų 
gyveną rūsyse ir butuose iš vieno, daugiausiai 2 
kambarių, ir tai dažniausiai mažame ir drėgna- 
me turį talpintis 3 — 4 asmenys. Visi lenkų poli- 
tikai ir pats Magistratas galvoję, kaip iš tokios 
sunkios padėties išeiti, ir sugalvoję padidinti Vil- 
niaus vaivadiją, prijungus dalį Naugardėlio vaiva- 
dijos. Bet tai juk nieko nepadės, o tikrosios prieža- 
sties neieško. 

Pavėluota drąsa. Mūsų krikdemai su savo 
šalininais iki šiol „Vilniaus Rytojuj“ aimanuodavo del 
kiekvienos kritiškos minties N. Lietuvos tvarkos 

adresu. Bet štai Ne 66 deda žinutę apie perversmo 
sukaktuves ir prasitaria, kad fašistinė politika Lie- 
tuvai nebuvusi tinkama, nes Lietuva ėsanti demo- 
kratiška respublika. Tai mėginimas tyrinėti politišką 
vėją, bet tai sunkus uždavinys, nes jis atsisuka 
kartais iš visai netikėtos pusės. Jei steiigėte viešai 
diktatorius garbinti, reiktų bent vengti vadinti juos 
„diktatoriukais“ viešuos susirinkimuos, kaip neperse- 
niai buvo Vytauto Didžiojo Komitetą kuriant, o lai- 
krašty nesmerkti N. Lietuvos politikos net tada, jei 
ten konfliktas su dvasiškija paaštrėtų. Tai bent po- 
litinė linija būtų išlaikyta. 

Iprastu būdu. Paskutiniuos „Vilniaus Ryto- 
jaus“ ir „Jaunimo Draugo“ numeriuos įprastu jiems 
būdu atsiliepiama apie mūsų laikraštį. Pastarajam 
daroma pastaba, kad mes nieko neišmokę (ar tik 
ne per jauni mokytojai?), o pirmajam nusiskundžia- 
ma mūsų kritiškomis pastabomis del Laikinojo Ko- 
miteto atstovo mėginimų reprezentuoti visus vietos 
lietuvių demokratinius visuomenės sluoksnius tauti- 
nių mažumų bloke. Ne mūsų dalykas aiškinti, ko- 
kius tikslus turėdamas „Dziennik Wilenski“ mūsų 
mintis savaip komentuoja. Bet „Vilniaus Rytojui“ 
turėtų būti ir be aiškinimų aišku, net į „Vilniaus 
Žodžio Ne 2 išnašą nepažvelgus, kad mus, ne kleri- 
kalų šalininkus, jungią pirmoj eilėj tautiniai reikalai, 
o ne kokio ten juodojo internacionalo nuostatai. 
Mūsų tautinės tradicijos šiame krašte ne menkesnės 
už jūsiškes ir mes negalime leisti, kad mūsų vardu 
kalbėtumėte ir mus atstovautumėte mūsų neatsi- 
klausę. 

Kalėdų eglaitės. Po prieškalėdines rinkas 
pasižvalgius, ir šiemet tenka pripažinti, kad per daug 
barbariškai naikinami Rytų Lietuvos jauni eglynai, 
o kaip vienas vietos laikraštis pranešė, net buvę 
daug eglaičių išvežta užsienin. 

Norėtųsi padaryt vietos visuomenei pasiūlymas: 
Jei vietos dailininkai pradėtų paišyti Kalėdų mede- 
liams ne jaunas eglaites, o senų eglių šakas, grei- 
"čiausiai publika pastebėtų, kad po vaizdžiai palin- 
kusia senos eglės šaka galima būtų gražiau patal- 
pinti ir Kalėdų senis ir žvaigždė kiek lenkdamosi nebū- 
tų taip tolima mažiesiems, — Eglaitės galėtų augti, 
-o senos eglės nugenėtos nieko neatbotų. 

Dar apie skaityklas. Praeitam Ne rašėme 
apie Vilniaus lietuvių skaityklas ir bibliotekas. Cia 
dar paminėsim Šv Kazimiero Dr-jos skaityklą. Skai- 
tykia, kuri yra Didžiojoj gt., pačiame miesto centre, 
daro gana gerą įspūdį. Jaukiam kambary prie 2 di- 
delių stalų gali sutilpti 50—60 žmonių: Galima skai- 
tyti įvairius Vilniaus ir N. Lietuvos dienraščius, sa- 
vaitraščius ir rečiau einančius laikraščius. Mokslo 
Dr-jos skaitykla labiau tinka rimtesniam mokslo dar- 
bui. Sioj skaitykloj nesenai leista skaityti laikraš- 
čius ir žurnalus, išėjusius tik prieš mėnesį. Atsižvel- 
giant į rimtesnį šios skaityklos pobūdį, tai su- 
prantama. 

Musų moksleiviai. Kiekvienas sau. Kaip 
jau minėjome, mūsų moksleiviai sudarė 2 lavinimo- 
si kuopas— „Atžalą“ ir „Vytautą“. Jos kiekviena at- 
skirai turi ir sekcijas. Taip nesenai įvyko „Atžalos“ 
retorių sekcijos steig. susirinkimas. Pirmininku iš- 
rinktas m-kn J. Subačius. Charakteringa, kad šiame 
susirinkime buvo tik keliolika „Atžalos“ narių. 

Dar apie maldaknygėlę. „Viln. Rytojuje“ 
vieną kartą buvo žinutė, kad lenkų dvasiška cenzū- 
ra neleidžianti spausdinti lietuviškos maldaknygės. Vė- 


liau ten vėl buvo įdėta žinelė, kad malda- 
knygė jau esanti leista, o dar vėliau — kun. Kraujalio 
laiškas, kuriame jis aiškinasi, kad „dėliai vakacijų ir 
užsienių važinėjimo“ jis, kaipo tos maldaknygės dv. 
cenzorius, neturėjęs laiko jos peržiūrėti, 

Teko štai kas patirti. Maldaknygėlės leidėjas 
patyręs, kad lietuv. maldaknygėlės čia jau nebėra 
pardavime, o žinodamas, kad mald. vasarą ypač 
vaikams perkamos, nutarė 1926 m. leistą maldakny- 
gėlę su mažomis pataisomis išleisti, ir birželio m. 
pradžioje šių metų padavė. ją konsistorijon. Bet de- 
jal Po 4 mėn. bereikalingo klibinėjimo, jam galų 
gale pasakyta, kad aprobatos nėr, o jei jis jais ne- 
patenkintas, tai galis paduoti skundą. 

Bet kai tik pasirodė laikrašty žinelė —aprobata 
atsirado greit. 

Kaip kas nori, gali tą dalyką sau aiškintis. Vie- 
na tik čia reikia pažymėti, kad kunigas, stovis švie- 
timo d-jos pryšaky, štai kaip rūpinasi šio krašto jau- 
nimo dvasiniais reikalais, o draug ir tautiniais! Pa- 
tirta, kad kai nėr rinkoje lietuviškos maldaknygės, 
tėvai perkasi vaikams lenkiškas. Tai maldaknygėlėi 
peržiūrėti užtektų ł/ə valandos. Gi dvasinis malda- 
knygėlės cenzorius 4!/> mėn. atostogavo, o vaikučiai 
tuo laiku tegul sau iš lenkiškų maldaknygėlių mel- 
džiasi—juk vis vien ta pati Dievui garbė! 


DEL „VILNIAUS RYTOJAUS*“ (65(72) Ne) PA- 
STABŲ APIE MŪSŲ LAIKRAŠTį. 


Vincas Kudirka negalėtu taip pasakyti apie 
„Vilniaus Šviesą“ ir „Vilniaus Žodį“, nes jis taip ra- 
šė tiktai apie kunigų leidžiamus laikraščius „Apžval- 
gą“ ir „Tėvynės Sargą“, taigi „Vilniaus Rytojus“ 
Kudirkos žodžius gali tik į save taikyti. „Vilniaus 
Rytojus“ bene bus gimęs iš „Vilniaus Aušros“, ar 
bent abudu turi bendrą tėvą, nors ne brolis ir se- 
suo. „Vilniaus Rytojaus“ jaunam publicistui, kuris 
pastaruoju laiku matyt nabagas galutinai nusistatė 
pasilikti mūsų krikdemų kamuojamu arkliuku, Ku- 
dirka pasakytų: . 

Tprrru, pegase iš Parnaso, nesispardyk sveiks! 

Dirstelk tik ant savo šonų, ar tau griūt nereiks? 


P.S. Į kitas „Viln. Rytojaus“ pastabas gaila ir 
vietos atsakinėti, nes visiems sveikai galvojantiems 
žmonėms aišku, kad nė vienas „Vilniaus Žodžio“ 
redaktorių ar bendradarbių jokių asmeniškų sume- 
timų ir siekimų neturi. 


ĮVAIRIOS ŽINIOS. 


Bitės ir augalai. Vabzdžiai lakiodami nuo 
vieno augalo ant kito dažnai perneša žiedų dulkes 
ir apvaisina žiedus. Vabzdžiai apvaisina 80'/o sausu- 
mos augalų, vėjas tik 19*/.. Ypač daug augalų apvai- 
sina bitės. Prof. Ceselskis apie tat surinko nemaža 
įdomių žinių. Iš jo tyrinėjimų aišku, kad bitės be- 
medaudamos aplanko labai daug žiedų. Bitės gur- 
klelyj tilpsta 0,063 gr. saldžių sulčių. Kad pripildytų 
gurklelį, bitei reik aplankyti 90 grikių žiedų, o kad 
surinktų kilogramą medaus, — reikalinga aplekti 11/2 
milij. grikių žiedų. Dažnai vasarą bitės per dieną 

prineša 5—6 klg. medaus, — lengvai galima suprasti 
iš kiekos žiedų surinktas tas medus. 

Prof. Cander'is tyrinėjo bičių reikšmę vaisinių 
medžių vaisingumui. Buvo sudaryta tokios aplinky- 
bės, kad vienur bitės laisvai skraidė po žiedus, ki- 
tur jos nebuvo prileidžiamos. Pasirodė, kad 


aplankant bitėrns turėjo: nesplankant bitėms: 


obelys . 20°/o vaisių 1ĉ/ vaisių 
"kriaušės . 509/0 i 0“ 
vyšnios . A09 Ja DE: 
agrastai . TA SAU 


. Prof. Cander'is įvertindamas šiuos duomenis, ma- 
no, kad bitės, apvaisindamos žiedus, duoda penkius 
kartus daugiau naudos, negu yra vertas jų surinktas 
medus ir vaškas. Anot prof. Cander'io, 1918 m. Vo- 
kietijoj šis augalų apvaisinimo darbas vertas 400—500 
milij. markių, o anot Berner'io, visa Europa tokiu 
Jūdu per bites turi 1,8 miljard. markių. Agronomas 
J. Klingene'as tyrinėjo, kiek raudonieji dobilai duoda 
dsėklos, je žydint juos lanko bitės. Yra žinoma, ka 
paprastosios bitės, turėdamos trumpą liežuvėlį, ne- 
gali: čiulpti sulčių iš raudonųjų dobilų. Pasirodė, kad 
raudonųjų dobilų laukas, po kuri lakiojo Kaukazo 
bitės, sėklų davė pustrečio karto daugiau, negu 
laukas, kur nebuvo tų bičių. Kamanės (laukinės bi- 
tės) taip pat nešioja žiedų dulkes. Kultūrai plintant 
neapdirbami plotai mažėja, kamanėms vis mažiau 
daros vietų įsikurti; jos nyksta. Todel kamanių vie- 
toj reikia įgyvendyti įvairių rūšių naminių. bičių ir 
tų, kurios lanko raudonuosius dobilus; kitaip turės 
mažėti laukų ir sodų derlingumas. 

Didžiausias pasauly gyvūlys. Britanijos 
muziejui pranešta iš Amerikos, kad Utah’o ` valsty- 
bėj, Bernalo“ provincijoj daromi mokslininko B. 
Brown'o paleontologiniai kasinėjimai. Rasta didžiu- 
liai, visai sveiki vieno gyvulio griaučiai. Pats skele- 
tas rodo, kad šio gyvulio priklausyta brontozaurų 
šeimai. Šis gyvulys turįs 18,80 mtr. ilgio ir 16 mtr. 
aukščio. Mamutas, palyginus su juo, visai menkas 
gyvuliukas. Manoma, kad šio gyvulio gyventa prieš 
150 milijonų metų. Taigi šis gyvulys yra ne tik di- 
džiausias, bet ir seniausias. 

Dar vienas radinys. Pranešama, kad Len- 
kijcs pietuose, Stanislavovo vaivadijoj nesenai rasta 
raganosis, turįs „tik“ 30.000 metų. Jis visai dar svei- 
kas, oda išlikusi. Neteko tik plaukų. Tai antras, nors 
ir mažesnis mokslo laimėjimas. 


Redakcijos atsakymai. 


L—niui: Ačiū. Sunaudosime. Rašykit daugiau. 

Lai:sviems arams. Ačiū. Kviečiame talkon. 

Liaudies mokytojui: Kadangi panašų dalyką jau 
spausdiname, tai Tamstai tik dėkojame ir prašome mūsų ne- 
pamiršti. 

Sfinksui. Šindingai ačiū. Žiūr. Redakcijos prie- 
rašą TS straipsnio: „Mokytojų suvažiavimui besiartinant“. 

S. Bijūnėliui. kilių rašyme Tamsta dar šlubuo- 

Ni a rašyt. proza, pav. konespondencijas. 

Katalikui, Žvirblio akiai, Žvengučiui, GHITA 
dėjusiam. Korespondencijas įdėsime kitan numerin. 

Sodžiaus aidui. Koresp. sunaudosime. Pareiškimo, 
apie kurį Tamsta rašai, negavome. 

PislEgeiaiukię AS Kreipkitės su atitaisymu p. Kaimyno ko- 
respondencijos, tilpusios „Viln. Ryt.“, to laikraščio re- 
dakcijon. 


SKELBIMAS. 

1930 m. sausio 4 d. šv. Mikalojaus parap. salėje 
d-ro 5. Basanavičiaus vardo praded. mo- 
kyklos mokinių rengiamas $ 

Įėjimas laisvas. 


RENGĖJAI. 

VISUOTINIS METINIS 
LIETUVIŲ MOKYTOJŲ SĄJUNGOS NARIŲ 


SUSIVAŽIAVIMAS 


Šaukiamas š. m. 31 d. 8 val. rytą Vilniuje Vytauto 


Didžiojo gimnazijos salėje. 
DIENOTVARKĖ: 


1) Valdybos pranešimas apie Sąjungos veikimą ir pini- 
ginė apyskaita; 

2) Revizijos komisijos pranešimas; 

3) Naujų narių priėmimas; 

4) Pranešimai iš vietų; 

5) Valdybos ir revizijos komisijos rinkimai; 

6) Sumanymai: 
a) dėjimasis prie Mokytojų Profesinių Sąjungų Cen- 

tro Komisijos, 

b) kiti sumanymai. 

7) Referatai. 

PASTABA: Visuotinis susivažiavimas šios dienotvarkės 

punktų eilę keičia savo nuožiūra. 


REFERATAI: -5 


a) „Radijo ir mokykla“ — p. E. Horodničius; B 
b) „Gabiųjų kaimo vaikų selekcija“—p. A. Valaitis: 4 
c) „Naujausios mokymo sistemos darbo mokykloje“ — $y, 


p. P. Tamulevičiūtė. 


VALDYBA 


Ar jau esi užsisakęs 


„VILNIAUS ŽODi“ ateinantiems metams? 
Jeigu dar ne, paskubėk užsisakyti, nes 


„VILNIAUS ŽODIS“ yra laisvos minties rei- 
škėjas, pilnai nepriklausomas laikraštis. 


„VILNIAUS ŽODŽIUi“ rūpi valstiečių, darbo 
žmonių ir kaimo inteligentijos reikalai, 
o teikiamos žinios yra teisingos ir beša- 
liškos. 

Skaitydamas tik „VILNIAUS ŽODIĮ“ rasi nau- 
dingy, įdomių ir iš viso pasaulio žinių. 
Galima užsisakyti šiomis sąlygomis: metams — 
A auks., pusei metų — 2 auks. 
ADRESAS: Vilnius, Ludwisarska 8 — 12 

„VILNIAUS ŽODŽIO“ administracija. 


Leidėjas ir ats. redaktorius Jonas Murinas. 


„ZORZOS“ Spaustuvė, Vilniuje. 


